Γουίλιαμ Μέισι

Ο Γουίλιαμ Χολ Μέισι Τζούνιορ (Αγγλικά: William Hall Macy Jr., 13 Μαρτίου 1950 - ) είναι Αμερικανός ηθοποιός και σκηνοθέτης. Είναι δύο φορές βραβευμένος με Βραβείο Έμμυ και τέσσερις φορές με Βραβεί Σωματείου Ηθοποιών, ενώ ήταν και υποψήφιος για ένα Όσκαρ, ένα βραβείο Drama Critics' Circle και πέντε Χρυσές Σφαίρες. 

Ο Μέισι έγινε γνωστός χάρη στις συνεργασίες του με τον θεατρικό συγγραφέα Ντέιβιντ Μάμετ, ενώ αργότερα έκανε κινηματογραφική καριέρα με εμφανίσεις σε μικρές, ανεξάρτητες ταινίες,  κερδίζοντας δύο υποψηφιότητες για Ανεξάρτητα Βραβεία Spirit. Ο κινηματογραφικός ρόλος που τον καθιέρωσε ήταν ο Τζέρι Λούντεγκααρντ στο Φάργκο (1996), ο οποίος έλαβε διθυραμβικές κριτικές και υποψηφιότητα για Όσκαρ Β' Ανδρικού Ρόλου.

Οι επόμενοι ρόλοι του Μέισι σε εμπορικές ταινίες περιλαμβάνουν τα Ξέφρενες νύχτες (1997), Air Force One (1997), Μανόλια (1999), Οι μυστήριοι (1999), Jurassic Park 3 (2001), Μπόμπι (2006), Ευχαριστούμε που καπνίζετε (2005), Το δωμάτιο (2015), Το βασίλειο του πλανήτη των πιθήκων (2024) και Ο άτρωτος (2025). Από το 2011 έως το 2021, πρωταγωνίστησε ως Φρανκ Γκλάλαχερ στην τηλεοπτική σειρά Shameless. Επίσης, έπαιξε τον δρα Ντέιβιντ Μόργκενστερν στη σειρά Στην εντατική (1994–2009).

 Τα πρώτα χρόνια 
Η Μέισι γεννήθηκε στις 13 Μαρτίου 1950 στο Μαϊάμι της Φλόριντας και μεγάλωσε στην Τζόρτζια και το Μέριλαντ.  Ο πατέρας του, Γουίλιαμ Χολ Μέισι ο πρεσβύτερος (1922–2007), τιμήθηκε με Σταυρό Διακεκριμένης Ιπτάμενης Αποστολής και με Μετάλλιο Αεροπορίας για την πτήση με ένα βομβαρδιστικό B-17 Flying Fortress στον Β' Παγκόσμιο Πόλεμο. Αργότερα, διηύθυνε μια κατασκευαστική εταιρεία στην Ατλάντα της Τζόρτζια, εργάστηκε για την Dun & Bradstreet και ανέλαβε ένα ασφαλιστικό γραφείο με έδρα το Κάμπερλαντ του Μέριλαντ, όταν ο Μέισι ήταν εννέα ετών. Η μητέρα του Μέισι, Λόις (το γένος Όβερστριτ, 1920–2001), ήταν χήρα πολέμου που γνώρισε τον πατέρα του Μέισι μετά τον θάνατο του πρώτου συζύγου της, το 1943. Ο Μέισι την έχει περιγράψει ως «καλλονή του Νότου».   

Ο Μέισι τελείωσε το Λύκειο Allegany στο Κάμπερλαντ του Μέριλαντ το 1968. Φοίτησε στο Bethany College στη Δυτική Βιρτζίνια, όπου σπούδασε κτηνιατρική.  Ένας «άθλιος φοιτητής», όπως παραδέχεται ο ίδιος, και πήρε μεταγραφή στο Goddard College στην αγροτική περιοχή του Βερμόντ, όπου σπούδασε έχοντας καθηγητή τον θεατρικό συγγραφέα Ντέιβιντ Μάμετ, και από όπου αποφοίτησε το 1972. Στη συνέχεια, σπούδασε θέατρο στο HB Studio  στη Νέα Υόρκη.

 Καριέρα 
Αφού αποφοίτησε από το Goddard, ο Μέισι πρωταγωνίστησε σε μια σειρά από θεατρικά έργα του Ντέιβιντ Μάμετ, όπως Αμερικανικός βούβαλος   και The Water Engine.  Ενώ βρισκόταν στο Σικάγο στα είκοσί του, έκανε μια τηλεοπτική διαφήμιση. Υποχρεώθηκε να ενταχθεί στην AFTRA για να συμμετάσχει στη διαφήμιση και, μέσα σε ένα χρόνο, έλαβε κάρτα SAG, η οποία για τον ίδιο αντιπροσώπευε μια σημαντική στιγμή στην καριέρα του. 

Ο Μέισι έμεινε λίγο στο Λος Άντζελες πριν μετακομίσει στη Νέα Υόρκη το 1980, όπου έπαιξε ρόλους σε πάνω από 50 θεατρικά έργα εκτός και εντός Μπρόντγουεϊ. Ένας από τους πρώτους ρόλους του στην οθόνη ήταν ως κριτικός θεάτρου που συγχαίρει τον Κρίστοφερ Ριβ στην ταινία της δεκαετίας του 1980 Κάπου στο παρελθόν. Άλλη αξιομνημόνευτη ερμηνεία του ήταν ως χελώνα ονόματι Σωκράτης στο βίντεο The Boy Who Loved Trolls (1984).
μικρογραφία|Ο Μέισι στα 62α ετήσια βραβεία Πιμπόντι, Μάιος 2003
Είχε έναν δευτερεύοντα ρόλο ως νοσοκόμος στην κωμική σειρά Κέιτ & Άλι και έπαιξε έναν βοηθό εισαγγελέα στο πρώτο επεισόδιο του Νόμος και τάξη. Έχει εμφανιστεί σε πολλές ταινίες που έγραψε ή σκηνοθέτησε ο Μάμετ, όπως Η λέσχη της απάτης (1987), Η μαφία και ο λούστρος (1988), Ανθρωποκτονία (1991), Oleanna (1994) (επαναλαμβάνοντας τον ρόλο που έπαιξε αρχικά στο ομότιτλο θεατρικό έργο), Ο πρόεδρος, ένα ροζ σκάνδαλο κι ένας πόλεμος (1997), Χωρίς τίτλο (2000) και Ο Σπαρτιάτης (2004).

Ο πρωταγωνιστικός ρόλος του Μέισι στην ταινία Φάργκο (1996) βοήθησε στην ενίσχυση της καριέρας και της αναγνωρισιμότητάς του, αν και σχεδόν τον περιόρισε σε μια στενή τυποποίηση ενός άτυχου ανθρώπου.  Άλλοι ρόλοι του στις δεκαετίες του 1990 και του 2000 ήταν στις ταινίες Μπένι & Τζουν (1993), Ο πελάτης (1994), Above Suspicion (1995), Το έπος του κυρίου Χόλαντ (1995), Φαντάσματα από το παρελθόν (1996), Air Force One (1997), Ξέφρενες νύχτες (1997), Ο κατήγορος (1998), Pleasantville (1998), το ριμέικ του Ψυχώ (1998) του Γκας Βαν Σαντ, Οι δυο ατσίδες (1999), Οι μυστήριοι (1999), Μανόλια (1999), Πανικός (2000), Jurassic Park 3 (2001), Το λάθος του να... είσαι Εβραίος (2001), Τα σαΐνια του Κόλινγουντ (2002), Το μεγάλο φαβορί (2003), Ο γκαντέμης (2003), Τελευταία κλήση (2004), Σαχάρα (2005), Everyone's Hero (2006) και Μπόμπι (2006).

Ο Μέισι έπαιξε έναν επαναλαμβανόμενο ρόλο στις σειρές Στην εντατική (1994–2009) και Sports Night (1999–2000). Και οι δύο ρόλοι του χάρισαν μια υποψηφιότητα για Βραβείο Έμμυ στην κατηγορία Καλύτερου Γκεστ Ηθοποιού σε Δραματική Σειρά. Ο Μέισι έγραψε και πρωταγωνίστησε στην τηλεταινία Από πόρτα σε πόρτα το 2002, κερδίζοντας ένα Έμμυ για το σενάριο και την ερμηνεία του. 

Σε μια συνέντευξη του Νοεμβρίου 2003 στην εφημερίδα USA Today, ο Μέισι δήλωσε ότι ήθελε να πρωταγωνιστήσει σε μια ταινία δράσης υψηλού προϋπολογισμού «για τα χρήματα, για την ασφάλεια ενός τέτοιου franchise. Και λατρεύω τις μεγάλες ταινίες δράσης-περιπέτειας. Είναι πολύ κουλ».  Είναι μόνιμος σκηνοθέτης στον θίασο Atlantic Theater Company στη Νέα Υόρκη.

Το 2007, ο Μέισι πρωταγωνίστησε στην ταινία Οι χαρλεάδες, με θέμα μια περέα μεσήλικων ανδρών που ξαναζούν τα νιάτα τους, ταξιδεύοντας με τις μοτοσικλέτες Harley-Davidson από το Σινσινάτι μέχρι την ακτή του Ειρηνικού. Παρά το γεγονός ότι δέχθηκε βαθμολογία 14% από το Rotten Tomatoes, η ταινία σημείωσε οικονομική επιτυχία, με έσοδα άνω των 168 εκατομμυρίων δολαρίων.  Στην ταινία ξανασυνεργάστηκε με τον Τζον Τραβόλτα, συμπρωταγωνιστή του στην ταινία Ο κατήγορος. Το 2009, ο Μέισι ολοκλήρωσε τα γυρίσματα της ταινίας The Maiden Heist, μιας κωμωδίας στην οποία συμπρωταγωνιστούσαν οι Μόργκαν Φρίμαν και Κρίστοφερ Γουόκεν.
μικρογραφία|Ο Μέισι το 2010
Τον Ιούνιο του 2008, το Εμπορικό Επιμελητήριο του Χόλιγουντ ανακοίνωσε ότι ο Μέισι και η σύζυγός του, Φελίσιτι Χάφμαν, θα λάμβαναν από ένα αστέρι ο καθένας στη Λεωφόρο της Δόξας του Χόλιγουντ την επόμενη χρονιά. Η ταινία Dirty Girl, στην οποία ο Μέισι πρωταγωνίστησε μαζί με την Τζούνο Τεμπλ, Μίλα Γιόβοβιτς, Μαίρη Στίνμπεργκεν και τον Τιμ Μαγκρόου, έκανε πρεμιέρα στις 12 Σεπτεμβρίου 2010 στο Διεθνές Φεστιβάλ Κινηματογράφου του Τορόντο.

Το καλοκαίρι του 2010, ο Μέισι συμμετείχε στο πιλοτικό επεισόδιο της σειράς Shameless, ως πρωταγωνιστής. Ο πρώτος κύκλος της σειράς έκανε πρεμιέρα στις 9 Ιανουαρίου 2011. Ο Μέισι έλαβε καλές κριτικές για την ερμηνεία το,  και τελικά κέρδρισε υποψηφιότητα για Βραβείο Έμμυ Α' Αντρικού Ρόλου σε Κωμική Σειρά το 2014.

Στην ταινία του 2012 Μαθήματα ενηλικίωσης, ο Μέισι υποδύθηκε έναν ιερέα που γίνεται φίλος με έναν άνδρα με σοβαρή αναπηρία, ο οποίος αναζητά την προσωπική ολοκλήρωση μέσω μιας παρένθετης μητέρας.  Έκανε το σκηνοθετικό του ντεμπούτο με το ανεξάρτητο δράμα Χωρίς πυξίδα, στο οποίο πρωταγωνιστούν οι Μπίλι Κράνταπ, Αντόν Γιέλτσιν, Φελίσιτι Χάφμαν, Σελένα Γκόμεζ και Λόρενς Φίσμπερν. Το 2017, σκηνοθέτησε το The Layover, μια κωμωδία δρόμου με πρωταγωνίστριες τις Αλεξάντρα Νταντάριο και Κέιτ Άπτον.

Το 2015, έπαιξε έναν μικρό ρόλο ως παππούς στη δραματική ταινία Το δωμάτιο, η οποία ήταν υποψήφια για Όσκαρ Καλύτερης Ταινίας. Στην ταινία ξαναβρέθηκε με την συμπρωταγωνίστριά του Pleasantville, Τζόαν Άλεν. Το 2024, έπαιξε στην ταινία Το βασίλειο του πλανήτη των πιθήκων.

 Προσωπική ζωή 
δεξιά|μικρογραφία|Η Χάφμαν και ο Μέισι στην τελετή όπου ο καθένας έλαβε από ένα αστέρι στη Λεωφόρο της Δόξας στο Χόλιγουντ στις 7 Μαρτίου 2012
Ο Μέισι και η ηθοποιός Φελίσιτι Χάφμαν ήταν μαζί κατά διαστήματα για 15 χρόνια  και παντρεύτηκαν στις 6 Σεπτεμβρίου 1997. Έχουν δύο κόρες.

Οι Μέισι και Χάφμαν εμφανίστηκαν σε μια συγκέντρωση υπέρ του Τζον Κέρι το 2004.  

Ο Μέισι παίζει γιουκαλίλι και είναι φανατικός τορναδόρος. 

Από τα γυρίσματα της ταινίας Οι χαρλεάδες, ο Μέισι απέκτησε έντονο ενδιαφέρον για την οδήγηση μοτοσικλετών.  Η Μέισι ζει κοντά και είναι εκπρόσωπος της εταιρείας Woody Creek Distillers στο Μπάσαλτ του Κολοράντο, η οποία πουλάει ένα χαρακτηριστικό ουίσκι που φέρει το όνομα του Μέισι. 

Ο Μέισι είναι λουθηρανός.  

 Σκάνδαλο Varsity Blues 
Τον Μάρτιο του 2019, αναφέρθηκε ότι ο Μέισι και ο Χάφμαν συμφώνησαν να δώσουν σε κάποιον 15.000 δολάρια για να δώσει εισαγωγικές εξετάσεις αντί για την κόρη τους, Σοφία. Η Χάφμαν κατηγορήθηκε για απάτη και συνωμοσία στο πλαίσιο ευρύτερης ομοσπονδιακής έρευνας για δωροδοκία εισαγωγής σε πανεπιστήμια. Για άγνωστους λόγους,  δεν απαγγέλθηκαν κατηγορίες εναντίον του Μέισι.  Δικηγόροι που δεν εμπλέκονταν στην υπόθεση εικάζουν ότι ο Μέισι ενδέχεται να μην είχε κατηγορηθεί επειδή συνεργάστηκε με πράκτορες ή επειδή δεν υπήρχαν επαρκή στοιχεία για την εμπλοκή του. 

Στις 13 Σεπτεμβρίου 2019, ένας ομοσπονδιακός δικαστής στη Βοστώνη καταδίκασε τ Χάφμαν σε 14 ημέρες φυλάκιση σε ομοσπονδιακή φυλακή (εκ των οποίων εξέτισε 10 ημέρες), 250 ώρες κοινωφελούς εργασίας και ένα έτος υπό επιτήρηση.   

 Φιλμογραφία 
ΈτοςΠρωτότυπος τίτλοςΤίτλος στα ΕλληνικάΡόλος1980Somewhere in TimeΚάπου στο παρελθόνκριτικός κινηματογράφουFoolin' AroundΜπρόνσκι1983Without a TraceρεπόρτερWarGamesΠαιχνίδια πολέμουαξιωματικός1985The Last DragonΟ τελευταίος δράκοςΤζέι Τζέι1987Radio DaysΜέρες ραδιοφώνουραδιοφωνικός ηθοποιόςHouse of GamesΗ λέσχη της απάτηςΜοράν1988Things ChangeΗ μαφία και ο λούστροςΜπίλι Ντρέικ1991HomicideΑνθρωποκτονίαΤιμ ΣάλιβανShadows and FogΣκιές και ομίχληαστυνομικός1993Twenty BucksυπάλληλοςBenny & JoonΜπένι & ΤζουνΡάντι ΜπερτςSearching for Bobby FischerΑθώες κινήσειςπατέρας του Πέτεϊ1994Being HumanΤο δίλημμαΜπόριςThe ClientΟ πελάτηςδρ ΓκρίναγουεϊDead on SightΤο επόμενο θύμαΣτίβεν ΜίκερOleannaΤζον1995Murder in the FirstΦόνος σε πρώτο βαθμόεισαγγελέας Γουίλιαμ ΜακνίλEvolverΤο απόλυτο όπλοΤο απόλυτο όπλο (φωνή)RoommatesΟι συγκάτοικοιγιατρόςTall TaleΟι θρύλοι της Άγριας Δύσηςμεγιστάνας σιδηροδρόμων Above SuspicionΈνοχος υπεράνω υποψίαςΣουλτςMr. Holland's OpusΤο έπος του κυρίου Χόλαντυποδιευθυντής Τζιν Γουόλτερς1996Down PeriscopeS.O.S. - Πεντάγωνο καλεί υποβρύχιο της συμφοράςκυβερνήτης Καρλ ΝοξFargo ΦάργκοΤζέρι ΛούντεγκααρντHit MeαστυνομικόςGhosts of MississippiΦαντάσματα από το παρελθόνΤσάρλι Κρίσκο1997Colin Fitz Lives!κύριος Οντέι / Κόλιν ΦιτςAir Force OneΚάλντγουελBoogie NightsΞέφρενες νύχτεςΜπιλ ΤόμσονWag the DogΟ πρόεδρος, ένα ροζ σκάνδαλο κι ένας πόλεμοςπράκτορας Τσαρλς Γιανγκ1998Jerry and TomΚαρλPleasantvilleΤζορτζ ΠάρκερPsychoΨυχώντετέκτιβ Μίλτον ΆρμποργκαστThe Secret of NIMH 2: Timmy to the Rescue  A green check mark indicates that a role has been confirmed using a screenshot (or collage of screenshots) of a title's list of voice actors and their respective characters found in its credits or other reliable sources of information.Το μυστικό των Ν.Ι.Μ. 2: Τίμι ο σωτήραςΤζάστιν (φωνή)A Civil ActionΟ κατήγοροςΤζέιμς Γκόρντον1999Happy, TexasΟι δυο ατσίδεςσερίφης Τσάπι ΝτεντMystery MenΟι μυστήριοιφτυαριστήςMagnoliaΜανόλιαΝτόνι Σμιθ2000PanicΠανικόςΆλεξState and MainΧωρίς τίτλοΓουόλτερ Πράις2001Jurassic Park IIIJurassic Park 3Πολ ΚέρμπιFocusΤο λάθος του να... είσαι ΕβραίοςΛόρενς Νιούμαν (Λάρι)2002Welcome to CollinwoodΤα σαΐνια του ΚόλινγουντΡάιλι2003The CoolerΟ γκαντέμηςΜπέρνι ΛουτςStealing SinatraΤζον ΈρβινEasy Riders, Raging BullsΞένοιαστοι καβαλάρηδες, οργισμένα είδωλααφηγητής (φωνή)SeabiscuitΤο μεγάλο φαβορίΤικ Τοκ Μαγκλάφλιν2004SpartanΟ ΣπαρτιάτηςΣτόνταρντIn Enemy HandsU-Boat: Στα χέρια του εχθρούΝέιθαν ΤράβερνςCellularΤελευταία κλήσηΜπομπ Μούνεϊ2005SaharaΣαχάραναύαρχος Τζέιμς ΣάντεκερEdmondΈντμοντ ΜπερκThank You for SmokingΕυχαριστούμε που καπνίζετε γερουσιαστής Όρτολαν Κ. Φινιστίρε2006Doogal Μπράιαν το σαλιγκάρι (φωνή)Choose Your Own Adventure: The Abominable SnowmanΡάντγιαρντ Νορθ (φωνή)BobbyΜπόμπιΠολInland EmpireεκφωνητήςEveryone's Hero Λέφτι Μαγκίνις (φωνή)2007Wild HogsΟι χαρλεάδεςΝτάντλεϊ ΦρανκHe Was a Quiet ManΠολίτης υπεράνω υποψίαςΤζιν Σέλμπι2008The DealΤσάρλι ΜπερνςBart Got a RoomΖητείται συνοδόςΈρνι ΣτάινThe Tale of Despereaux Η ιστορία του ΝτεσπερόΛέστερ (φωνή)2009The Maiden HeistΤζορτζ ΜακλίντονShortsΜικροί μπελάδεςδρ Νοουζγουόρθι2010MarmadukeΝτον ΤουόνμπλιDirty GirlΡέι2011The Lincoln LawyerΔικηγόρος σκοτεινών υποθέσεωνΦρανκ ΛεβίνPortraits in Dramatic TimeΓουίλιαμ Μέισι2012The SessionsΜαθήματα ενηλικίωσηςπατήρ Μπρένταν2013A Single ShotΜε μια βολήΠιτTrust MeΓκάρι2014Kaze tachinuΣατόμι (φωνή)Ernest & Celestine Έρνεστ & Σελεστίναρχιοδοντίατρος (φωνή)RudderlessΧωρίς πυξίδαΤριλTwo-Bit WaltzΚαρλCake Λέναρντ2015Walterδρ ΚόρμανDial a PrayerΠροσευχή από το τηλέφωνοΜπιλStealing CarsΚλέφτης αυτοκινήτωνΦίλιπ ΓουάιατRoomΤο δωμάτιο Ρόμπερτ Νιούσαμ (παππούς)2016Blood FatherΒίαιη δικαιοσύνηΚέρμπι2017KrystalΓουάιατ2023Maybe I DoΝα σου γνωρίσω τους γονείς μου Σαμ2024Ricky Stanicky Ο φανταστικός μου φίλοςΤεντ ΣάμερζεϊζKingdom of the Planet of the ApesΤο βασίλειο του πλανήτη των πιθήκωνΤρεβάθαν2025Train DreamsΌνειρα τρένωνΑρν ΠιπλςSoul on Fire Τζακ ΜπακThe Running ManΟ άτρωτος Μόλι ΤζέρνιγκανFrontier CrucibleΟρούρκ

 Παραπομπές 

 Εξωτερικοί σύνδεσμοι 


 William H. Macy at the Internet Off-Broadway Database
 William H. Macy at AboutTheArtists

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Σελίδες με μη επιθεωρημένες μεταφράσεις